
PAMBUNGAD 


Kinakaharap ngayon sa buong daigdig ang dumadalas at papatinding pananalasa 
ng mga sakunang resulta ng mabilis na pagbabago ng Klima. Resulta ito ng 
sakim at mabagsik na kampanya ng pagdambong at malawakang pangwawasak 
sa kalikasan ng monopolyo kapitalismo para sa super tubo kasabwat ang mga 
lokal na mga naghaharing uri sa mga kolonya't malakolonyang bansa. Ang. 
malawakang paglalabas ng greenhouse gases sa atmospera na nagmumula sa 
“operasyon ng mga empresang monopolyo kapitalista sa enerhiya, manupaktura, 
transportasyon, industriyang pang-agrikultura, mina, konstruksyon at iba 

pang mga proseso kaalinsabay ng pagwasak at pagkalbo sa mga kagubatan at 
kabundukan ang nagpapalala sa mga pagbabago ng klima na nagdudulot ng. 
malawakang pagkawasak at pagkawala sa buhay, kabuhayan ng tao, maging ng 
iba pang buhay sa buong daigdig. Inilalagay nito sa panganib ng pagkalipol ang 
tao sa daigdig 


Bagama't karaniwan nang daanan ng kalamidad ang Pilipinas, mauugat ang 
pagtindi ng mga kalamidad sa tuluy-tuloy na pagkakalbo ng mga kagubatang 
Winasak ng malawakang pamumutol ng puno mula dekada 1950, sa kasagsagan 
ng pananalasa ng mga logging concessionaire at pagsisimula ng mga operasyon 
ng mina. Pinakamatitindi ang tama--malakihan at malawakang pagbaha, 
pagguho ng mga lupang sakahan at mga komunidad sa mga lugar kung saan 
pinaka-nanalasa ang mga ito--sa Timog at Hilagang Luzon, ilang bahagi ng 
Visayas at sa Mindanao. Dahil dito, ang mga lugar na dati nang tinatamaan 
ng bagyo ay paulit-ulit na dumaranas ng papalalang delubyong epekto nito 

at ang mga lugar namang hindi napapasok ng bagyo tulad ng kalakhan ng. 

isla ng Mindanao, maging ang isla ng Palawan ay madalas nang napapasok at 
dinadaaanan ngayon na lubhang nagpapahirap sa mamamayan. 


Sa rehiyong Timog Katagalugan, tampok noong 2020 ang sunud-sunod na 
bagyong tumama sa bansa (Nika, Ofel, Pepito, Quinta, Rolly, Siony, Tonyo, 

at Ulysses) mula Oktubre hanggang Nobyembre na nagdulot ng matinding 
pagbaha at nagpalubog sa ilang mga komunidad sa Cavite, Laguna at Rizal. 
Liban sa palagiang daanan ng bagyo, signipikanteng bilang din ng mga mga 
proyekto at mapaminsalang operasyon sa kalikasan ang nakalatag sa rehiyon. 
Sa CALABARZON nakakonsentra ang mga engklabo, proyektong pabahay sa 
mga kalunsurang bahagi. Samantalang matatagpuan sa mabundok na bahagi 
ng Batangas, Rizal at Quezon ang mga operasyon ng quarry at dambuhalang 
mga dam. Sa baybaying mga bahagi nito matatagpuan rin ang mga proyektong 
reklamasyon at dredging. Samantala sa MIMAROPA nakakonsentra ang 
malalaking minahan, pinakamarami sa Palawan. Sa Mindoro, nakapwesto ang 
dambuhalang proyektong enerhiya tulad ng Sta. Clara hydropower habang 

nakaambang mag-opereyt ang mga dambuhalang operasyon ng mina matapos 
alisin ang 25-taong mining moratorium sa Oriental Mindoro. 


Higit na nakakaalarma ang dinanas ng ilang mga probinsya sa bansa sa pagpapalit 
ng taong 2022 at 2023 kung saan dahil lamang sa mga Low Pressure Area at Shear 
line na nagdulot ng tuluy-tuloy na pag-ulan ay lumubog ang ilang mga bayan sa 
marami-raming probinsya sa buong bansa kabilang ang Brooke's Point sa Palawan. 


Kung gayon, nararapat na bigyang pansin ng mga rebolusyonaryong pwersa 
ang usapin ng mga sakunang dulot ng pagbabago ng klima (climate disaster) 

at singilin at papanagutin ang imperyalismong US at mga naghaharing uring 
malalaking kumprador-panginoong maylupa sa malaking krimeng ito laban sa 
sambayanang Pilipino. Inilalabas ng KARED:TK at National Democratic Front- 
Southern Tagalog ang Sakuna: Pasakit ng imperyalismong US at naghaharing-uri 
sa Timog Katagalugan, isang photobook ng mga naganap na sakuna sa rehiyon 
para patampukin ang tumitinding epekto ng mga kalamidad sa buhay, kabuhayan 
at kalikasan ng mamamayan. Dapat patuloy na imulat ang masa sa tunay na ugat 
at kadahilanan ng mga sakunang ito at singilin at papanagutin ang estado at mga 
imperyalista sa mga krimen nila sa sangkatauhan sa ngalan ng kanilang tube, 

Ang dambuhalang mga operasyon ng mina ang isa sa may 
pinakamalaking ambag sa pangwawasak sa kalikasan sa mga lugar na 
sinasaklaw nito sa rehiyon. Ang pagsira sa kagubatan na kaakibat ng 
mga operasyong mina ay nakadadagdag din sa global warming dahil sa 
pagkawala ng mga punong nagsisilbing tagahigop ng carbon dioxide, isa 
sa mga greenhouse gases na nagpapainit sa mundo. 


Sa Palawan nakakonsentra ang pinakamaraming minahan sa rehiyong 
TK. Partikular sa Timog Palawan, nakahain ang 49 mining applications. 


Trahedya sa mina 

Naganap noong 1996 ang pinakamalaking sakuna dulot ng mina sa bansa 
bunga ng halos tatlong dekadang pag-oopereyt ng Marcopper Mining 
Corporation (MMC) sa Marinduqe. 

Ang MMC ay sosyong 

proyekto ng pasistang 

rehimeng US-Marcos | 

sa isang korporasyong 

Canadian. Inihudyat ito ng 

pagkawasak ng Maguila- 

guila dam noong 1993 na 

nagdulot ng pagtambak ng 

malaking deposito ng banlik 

(Gilt) na mga nakalalasong 

mineral na nagwasak sa 

kapaligiran, partikular sa 

Mogpog River, na patuloy 

na nakapinsala sa mga 

yamang-tubig at linya ng 

tubig. 

SAKUNAIS 


Patay na ilog 
Kontaminasyon 

at pagkamatay ng 
Mogpog River na 
hanggang ngayon ay 
di pinakikinabangan 
ng mga residente. 


Tatlong dekadang 
nag-opereyt sa iba't 
ibang bahagi ng 
probinsya ang MMC 
at naglabas ng 200 
milyon tonelada ng 
nakalalasong kemikal. 
Resulta nito, 59 

bata ang dinala sa 
Maynila para linisin 
ang katawan at alisin 
ang kontaminasyon 
ng lead, tatlo sa kanila 
ang namatay. 


Kontaminasyon ng 

[aterite sa palayan ng mga 

magsasaka sa Narra galing 

isa sit pond ng CMDC na 
iulat mula 2012 


[ei ickel Mines and 
Development Corporation 
(CMDC) sa Narra, Palawan 


Pagkawasak ng mga 
koral at ekosistema sa 
bahagi ng baybayin ng 
San Isidro, Narra. 

Riotuba Mining 
Company 


(RTMC) 
sa Bataraza, Palawan na 
d nagmimina ng nickel 


Mula 2019, naiulat 

na tumaas na sa safe 
levels ang presensya ng 
hexavalent chromium na 
nagmumula sa minahan. 
Ang labis na exposure 
sa kemikal na ito ay 
nagdudulot ng sakit sa 
baga. 


Larawan ng pagkuha 

ng sampol ng tubig sa 
Ilog ng Tuba kung saan 
sumasabang ang Ilog 
Togpon na dinadaluyan 
ng tubig na nagmumula 
sa minahan ng RTMC 
na pinaniniwalaang 
kontaminado ng laterite. 


SAKUNAIN! 


Malalang 
pagguho ng 


lupa 

sa kahabaan ng 
mining road sa Mt. 
Bulanjao, Bataraza 
dulot ng malawakang 
pamumutol ng puno 
para sa mga minahan 

Ipilan Nickel 


Corporation 
sa Brooke's Point, 
Palawan 


Tinututulan ng 
mga residente ang 
@perasyon nito 
dulot ng perwisyo 
sa kabuhayan at 
kalikasan. 


Delubyo 
pinakamalalang 
pagbaha sa halos 
buong bayan ng 
Brooke's Point 
nitong Enero 2023 
naitinuturong 
epekto ng dekada 
ng pagmimina sa 
lugar 


Ebidensya 

ng mga kahoy na iligal na 
pinutol ng Ipilan Nickel 
Corporation (INC) sa 
Brooke's Point. 


Naiulat noong 2017 ang 


iligal na pamumutol ng 
7,000 puno ng INC kaya 
ipinatigil ng lokal na 
gubyerno ng bayan ang 


4 operasyon nito. 

Palawan Quicksilver Mines, Inc. 


Dalawampung taong nag-opereyt ang PQMI sa Puerto Princesa, 
Palawan mula 1956. Nakakuha ito ng 2,900 toneladang mercury 
habang aabot sa dalawang milyong mineral ores ang itinapon nito 
'sa Honda Bay. Makalipas ang apat na dekada, sumambulat ang 
misteryosong kaso ng mga pagkakasakit ng mga residente na 
kalauna'y matutuklasan na kabilang sa pangmatagalang epekto 
ng kontaminasyon ng mercury sa tubig at lupa sa paligid ng 
minahan. 

Intex Resources Phils. 


Nagmimina ng nickel at cobalt sa Sablayan, Occidental Mindoro na 
sumasaklaw sa 9,270 ektarya. 

Altai Philippines Mining Corporation 
(APMC] sa Sityo Olango, Brgy. Espaha, Sibuyan, Romblon. Ang APMC. 
ay pagmamay-ari ng pamilyang Gatchalian at bahagi ng Sibuyan Nickel 
Properties Development Corporation na nagmimina ng nickel. 


Mariing tinututulan 
ng mamamayan ang 
operasyon ng kumpanya 
dahil sa idinudulot 
nitong perwisyo sa 
kabuhayan at kalikasan. 
Sinasaklaw ng 1,581 
ektaryang mineral 
production sharing 
agreement ng APMC ang 
bahagi ng Mt. Guiting- 
guiting na deklaradong 
protektadong lugar. 

Quarry sa 


Rizal 

Ang operasyon ng 
16 kumpanya ng 
quarry sa Rodriguez, 
at tatlo sa Baras 
ang itinuturong 
nagpalala sa 
matinding 
pagbahang dulot ng 
Bagyong Ulysses 


Gintong Puntod 


MASA: 
Pusod ng gubat ay karugtong ng pusod 
Agos ng dugo mo'y agos din ng ilog 
Lupa ang kuna at siya mo ring puntod 
Yama'y bukal kahit sa alabok 


Di mo maangkin ang yaman mong angkin 
Liban lamang sa iilang dipang kaingin 
Alam ang lahat ay para sa lahat 

Ngunit kabihasna'y binilang sa salat 


Dumayo ang dayong dala daw ay asenso 
DAYONG MAGMIMINA: 

Gawing sibilisado ang katutubo! 

Patagin ang bundok, hakutin ang bato 
Sagabal ang sukal? ibaba ang troso 


Magtayo ng klinika at eskwelahan 

Yaring matibay? Pwede nang pagkampuhan 
Pag-CAFGU-hin ang tao para may bantay 
Walang hadlang sa ating pagsalakay 


Walang kalsada, kawawang sityo 
Di yan problema, sila ang magtrabaho 
Bata, matanda at kababaihan 

Lawakan habaan deretsong minahan 


Pag may tumutol, nariyan ang sundalo 
Wag mag-alala, kakampi ay estado 
Mag-PDT, magpanggap na maamo 
'Wag magpahalatang tayo'y nanloloko 

HUKBO: 

Kinuha nang lahat ang meron sa salat 
Alam mong mawawala ang sayo'y dapat 
Liban sa alala ng mga kaingin 

Pagkat yaman mo'y inangkin na ng sakim 


Walang matitira kundi ang alabok 
Utang ang buhay ang mina ay puntod 
aagos ang dugo mo sa itim na ilog 
kundi magagapi ang pinakapusod 


Kalahatang milyong ektarya ng Isla 
Dudurugin sa kanilang makina 
Pipigain ang yaman, iiwana'y basura 
Ito ay nakaukit na sa kontrata 


ILUSYON! Walang totoong kaunlaran 
Kaginhawaha'y di hatid ng minahan 
Kailanma'y di nagtira ang nandambong 
Kapalit ng tubo, pamatay na lason 


Pananahimik ay di kapayapaan 
Sa pagkatakot ay walang kaligtasan 
Lahi mo'y patuloy na gambalain 

Sa sariling lupa, dayuhan ka na rin 


Bakahin ang takot dapat kang tumindig 
Ikaw ay biktima, hindi tagami 
Makipagkaisa at magkapi 
Sa sariling lakas tayo'y sumalig 


Nilikha sa isang larangang gerilya sa 
Oriental Mindoro noong 2010. 

PAGBAHA 


Pamalagiang penomenon ang matitinding pagbaha sa 
maraming lugar sa rehiyon bunga ng bagyo at tuluy-tuloy na 
pag-ulan. 

Rodriguez, Rizal 
Blue Rock Fever 

March 25, BAM 

2010 


PI. PG, 
Mga pagbaha sa 
Rodriguez at San 
Mateo, Rizal 


Dulot ng pag-apaw ng Ilog ng Marikina. Naging mas bulnerable ang 
mga mababang pusisyong bayang ito dahil sa mga operasyon ng 
quany na sumisira sa watershed ng Marikina River Basin. 

Lubog 
1K2 Kasiglahan village, Brgy. San Jose, sa panahon ng bagyong 
Ulysses noong 2020 


SAKUNAI22 


Baybayin 
ng Laguna 
de Bay sa 
Laguna 

Pebrero 2021, 
tatlong buwan 
makalipas ang 
pananalasa ng 
Bagyong Ulysses 
pero hindi pa rin 
humuhupa ang 
baha sa Laguna 


Agosto 2021 sa 
isang barangay 

sa Bifan dulot ng 
matinding pag-ulan 


Oktubre 2022 sa 
Cavite dulot ng 
Bagyong Paeng 

Pagbaha sa Cavite 
dulot ng Bagyong 


Naujan, Occidental Mindoro 


Pamalagian ang pagbaha sa Naujan dulot ng bagyo o ng ilang araw 
na tuluy-tuloy na pag-ulan. Pangunahing inirereklamo ng mga 
residente na naganap ang ganito kalalang mga pagbaha matapos 
itayo ang Sta, Clara hydropower noong 2013 at nag-opereyt noong 
2016. 

Mga proyektong reklamasyon sa Cavite 


Bukod sa pag-ulan at maraming tambak na basura, kabilang sa 
itinuturong salarin sa matitinding pagbaha sa baybayin ng Cavite ang 
mga proyektong reklamasyon. Nakatakdang itayo sa ilalim ng Cavite 
Reclamation Project ang limang isla sa saklaw ng municipal waters ng 
Cavite City, Kawit, Rosario at Noveleta. 


Liban sa malawakang 
pagbaha, dulot nito 

ang pagkawasak ng 

ekosistema ng yamang 
tubig dahil sa tuluy- 7 " 
tuloy na dredging o a 
paghukay ng buhangin bi 
at pagtatambak nito 
sa mga pagtatayuan 
ng reklamasyon. 

DAMBUHALANG 
DAM 


Sa Sierra Madre, ang malalaking proyektong 
dam ang isa sa mga matinding nangwawasak 
ng kalikasan at nagpapalala sa mga natural 
na kalamidad tulad ng bagyo at kahit ng 
matagalang pag-ulan. 

Mga dambuhalang dam sa Sierra Madre 


Kaliwa Dam 

Isang 63-metro (207 pye) 
na dam ang itatayo sa ilog 
Agos Kaliwa sa hangganan 
ng General Nakar, Quezon 
at Tanay, Rizal sa saklaw 
ng bulubunduking Sierra 
Madre. 


Wawasakin ng dam ang tahanan ng aabot sa 126 species ng hayop at 
halaman, magpapalubog sa 291 ektaryang kagubatan at magsasapanganib 
sa buhay ng 100,000 residente dahil sa mataas na risgo ng malawakang 
pagbaha. 

Kabilang sa pangunahing apektado ng proyekto ang lupaing ninuno 
na pinananahanan at pinagkukunan ng kabuhayan ng aabot sa 5,000 
katutubong Dumagat at Remontado. 

Mga dam sa 
ilog ng Umiray 


sa Quezon 


Dalawang dam na 
bahagi ng Umiray-Angat 
Transbasin Project ng 
MWSS para suportahan 
ang Angat dam reservoir. 
“Ang ikalawa (sa ibaba) ay 
itinayo sa Ilog ng Sumag, 
isa sa mga tributaryo ng 
Umiray. Kalakaran nang 
sa tuwing tumataas ang 
tubig ng mga dam ay 
nagpapakawala ito ng 
tubig na nagpapalaki 
sailog na unti-unting 
kumakain sa mga niyugan, 
palayan at komunidad 
ng mga magsasaka at 
katutubo sa baybayin ng 
ilog. 


Kalamidad 
Larawan ng kahabaan 
ng Umiray matapos ang 
matinding pagbaha at 
pagguho ng lupang dulot 
ng magkakasunod na 
bagyo noong 2004. 


Dam 


Sa ngalan ng huwad na kaunlaran 
Ang bayan ay sa utang nadiin 
Atito nga ang kabayaran 

Ang kanunu-nunuang lupain 

Ang mga eksperto'y nagsasaya 
At nagpupuri at sumasamba 

Sa wangis ng diyus-diyosan nila 
Ang dambuhalang dam. 


Refra 
Damdam damdam damda dadam. 
Damdam damdam damda dadam. 
Damdam damdam damda dadam. 
Ang dambuhalang dam. 


(tipa tulad sa unang saknong) 

Ang mga tribu'y nagtatangis 
Nananaghoy, nababaliw 

Habang ang mga turistang mababangis 
Nalilibang at naaaliw 

Sa mga pulubing nagsasayaw 

Mga katutubo ng Apayao 

Na napaalis kahit umayaw 
Alang-alang sa dam. 

Ulitin Refrain 


Titigan ninyo ang gahiganteng bato 
Nagsasalarawan ng lipunang ito 
Tulad ng mga gumawa rin nito 
Walang pakiramdam. 

On potok 


On potok na ayenade 
na ayenade ni makidyapat(3x) 


(On potok ng lupang nilikha ni makidyapat 
kakmukan ti agta para sa mga dumagat 

sa pusod ng sierra madre tahimik ang aming 
daigdig 

nang dumating ang mga gahaman dala ay ligalig 


On potok na ayenade 
na ayenade ni makidyapat (3x) 


(On potok ng lupang nilikha ni makidyapat 
binulabog na ng ingay ng lagareng dimakina 
ang yaman ng kagubata'y kanilang kinukuha 
panaghoy ng sierra madre aming ina 


On potok na ayenade 
na ayenade ni makidyapat (3x) 


(On potok ng lupang libingan ng aming ninuno 
lalamunin na ng tubig ng dam na itatayo 
On potok nayenade naayenade ni makidyapat 
Eyen yenade, eyen yenade para de orat 


On potok na ayenade 
na ayenade ni makidyapat (3x) 
eyen yenade para de orat... 


Nilikha para sa malakas na kampanya at 
pakikibaka ng mga katutubong Dumagat 
“at Rernontado kasama ang iba pang uri 
Iktor sa Rizal at Quezon laban sa 
proyektong Laiban Dam noong 1920, 

BAGYO 


Pamalagian na ang pagtama ng bagyo sa rehiyon at maging sa 
buong bansa. Madalas madaanan ang mga probinsya ng Quezon 
ng mga bagyong nagmumula sa Bicol at Visayas. 

Rizal. 2020 
Pagkatapos ng Bagyong Ulysses sa 
Rodriguez, Rizal 


Quezon. 2014 
Matapos ang Bagyong Glenda 

Quezon. 


2022 

Matapos ang 
pananalasa ng 
Superbagyong 
Karding sa bayan 
ng Burdeos (saklaw 
ng Polilio Group of 
Islands) 


Nawasak na bayan ng Infanta matapos ang bagyong Winnie noong 2004. 


Pagkasira ng tulay sa Batangas 
matapos ang bagyong Glenda 
noong 2005. 

Hagupit 


Maingay na hangi'y kumakaluskos 
salabas ng munting kubo 

“Ang bintana'y humulagpos 

mula sa kapit sa pako 


Binutas ng matalas na ulan 

ang magkakapatong na anahaw 
Bumigay ang kawayan 

at matatag na haligi'y bumitaw 


Nang masilayan ang taniman 

luha'y nangilid sa nadatnan 

Muling mamimilipit ang kalamnan 

at tatanggap ng abuloy sa mayayaman 


Anong kalupitan ang humampas 
daig pa ang bagyong lumipas 
Aming kagutuma'y kampanyahan 
pinagkakitaan aming kahirapan 


Kaya sa sumunod na hagupit 
hawak sa itak ay hihigpit 

Di magdadalwang-isip ikalabit 
ang gatilyo sa ngalan ng galit 


Sa aming matibay na tindig 

mula sa bagyong malupit 
Magandang bahaghari'y masisilip 
bagong kinabukasa'y dadalit. 


Nilikha sa inspirasyon ng Bagyong 
Glenda na humagupit sa Quezon noong 
2015. Nagawa ito sa isang larangan sa 
South Quezon-Bondoc Peninsula. 

Noong 2020, muling sumabog ang Bulkang Taal sa Batangas na 
nagdulot ng malawakang dislokasyon sa mga bayang nakapaligid sa 


lawa. 


Ni 


Binalot ng abo ang mga bayan, taniman at mga komunidad. Sinira 
nito ang pananim ng mga magsasaka at pinatay ang mga isda sa lawa. 

Muling sasabog ang bulkan! 


Kumukulo, kumukulo, 
Nagngangalit, nag-aalimpuyo. 

Ang mga naipong init at tensyon, 
Sa lalim ng lupa'y nagku-komosyon. 


Sumambulat, nanggulat, 
Panghihilakbot, pagkasindak-- 
Hindi na napigilan pa, 

Galit nitong sunud-sunod ibinuga... 


Ngunit hindi pa natapos ang silakbo, 
Panibagong unos ang namumuo. 
Silang halos tabunan ng abo, 
Makailang ulit pang sa dusa'y 
inugbo. 


Napalayas na ng kalikasan, 
Hinubaran pa ng mga gahaman. 
Pinagkaitan na ng karapatan, 
Tinanggalan pang ganap ng tirahan. 


Ni kabayo nila't baka ay ayaw 
pasilip, 

Lupang tinubuan lubos nang 
inagkait. 

No Human Settlement ang inyong 
husga, 

Isinangkalan ang bulkan sa inyong 
pakana. 


Siniksik nang pilit sa relokasyon, 
Pinatakam, pinaasam sa mumong 
donasyon. 

Ninakaw niyo pa ang pondong para 
sa kani 
Wala ni awa kayong itinira! 


Hangad ninyong mapasakamay 
yaman ng Bulkan, 

Hindi para sa tao, laan lang sa 
dayuhan. 

Hot spring resort, spa at Disneyland: 
Walang hanggan ang taglay ninyong 
kasakiman. 

Abangan ninyo at panuorin, 
Nagbabaga na ang kanilang mga. 
damdamin. 

Nagpupuyos na ang kanilang diwa, 
Ang kanilang galit, nagbabadya nang 
umalagwa. 


Matakot kayo sa muling pagsabog, 
Dadagundong ang malakas na 
paghuhulagpos. 

Magbabangon mula sa abo ang 
inyong mga biktima 

Manginig kayo sa kanilang 
pagragasa! 


Nilikha sa isang larangang 
gerilya sa Balangas sa 
katindihan ng isyu ng pag 
abandana ng estado sa mga 
biktima ng pagsabog 
Bulkang Taal naang 2020. 


SAKUNAJas 


POLUSYON 
SA HANGIN 


Mayor na nag-aambag ng matinding polusyon sa hangin 
ang carbon emissions na nagmumula sa mga coal-fired 
thermal plant. Liban sa polusyon sa hangin, naiulat ang mga 
pinsala nito sa pananim, sa mga hayop, yamang-dagat at sa 
kalusugan ng tao. 


Nakapakat sa rehiyon ang apat na coal-fired thermal plant 

sa Calaca sa Batangas at Atimonan, Mauban at Pagbilao sa 
Quezon. Liban dito ang apat pang itinatayong bagong planta 
sa Batangas, Quezon at Palawan habang nagpapalawak ang 
planta sa Calaca. 

Calaca coal-fired powerplant, Batangas 


Tinututulan sa pandaigdigang saklaw ang paggamit sa coal dahil sa 
itinuturing itong isa sa pinakamalaking naglalabas ng greenhouse gases 
na nakasisira sa ozone layer ng daigdig. Sa ilang pag-aaral at pananaliksik 
nainilunsad ng Center for Environmental Concerns (CEC) Philippines at 
iba pang grupo noong 2016, natukoy ang masamang epekto nito sa mga 
pananim, yamang tubig at maging sa kalusugan ng mga residente. 


Results: Observed Fish Catch 


Resulta ng pagsisiyasat ng CEC | 
sa Balayan Bay na nasa harap ng 
Calaca Coal-fired Thermal Plant 
ang pagbagsak ng bolyum ng x 
huling isda mula 1980 nang itatag Piatiina he BaKrutpmer 
at mag-opereyt ang planta. 

Mantsa 

Itim na mantsa o galing sa 
coal (dust) na makikita sa mga 
dahon at halaman na nakita sa 
San Rafael at Sitio Cababalong 
sa Brgy. Puting Bato. 


SAKUNAJaS 


OIL SPILL 


Naganap nitong Pebrero 28 ang pagtagas ng 800,000 litrong industrial 
fuel oil matapos lumubog ang kargong barko na MT Princess Empress sa 
Naujan, Oriental Mindoro. Kumalat ang langis sa siyam na bayan sa Oriental 
idoro at nakarating pa hanggang Palawan at ilang bayan sa Visayas. 

Mga 
boluntir 
na naka- 
PPEsa 
paglilinis 
ng tagas 
ng 
langis sa 
baybayin 
ng Pola. 


Palatandaan ng oil spill sa Brgy. 
Casian, Taytay sa Palawan 
noong Marso. 


Panganib 


Pinangambahang 
makarating sa Verde 
Island Passage (center of 
the center of maritime 
biodiversity in the world) 
ang tumagas na langis. 

Ang mabilis na pagkawasak ng 
kapaligiran ay direktang resulta 
ng mabilis, di nababantayang 
apropriasyon ng rekurso ng daigdig 
para sa kapakinabangan ng iilan. 
.. Ang umiiral na mga suliranin 
sa kapaligiran at panlipunan 
na pinalala ng global warming 
ay hindi huhupa hangga't hindi 
nawawakasan ang pandaigdigang 
pandarambong dulot ng kasibaan 
sa tubo ng monopolyo kapital. 


Maria Sison 
im ang monopolyo kapitalismo para 
sugpuin ang climate change 


Dis 7, 2009 sa Copenhagen Climate 


